Speed Racer (filem)

Speed Racer ialah sebuah filem lakonan langsung tahun 2008 yang diadaptasi dari siri anime Jepun 1960-an Speed Racer. Filem ini dikarang dan diarah oleh Adik-beradik Wachowski yang turut menjadi penerbit bersama. Filem ini telah dibangunkan sejak tahun 1992, banyak bertukar penulis dan pengarah sehingga penerbit Joel Silver dan adik-beradik Wachowski berganding bahu untuk memulakan penerbitan Speed Racer sebagai filem yang sesuai untuk seisi keluarga agar dapat mencapai lebih banyak penonton. Emile Hirsch memegang watak Speed, iaitu wira animasi tersebut, manakala Christina Ricci memainkan  watak Trixie, teman wanita Speed. Filem Speed Racer dirakam mulai Jun hingga November 2007 di Potsdam dan Berlin, Jerman dan menelan belanja kira-kira AS$100,000,000.Box office / business for Speed Racer, dicapai pada 8 Mei 2008 Kebanyakan penggambaran dijalankan di Babelsberg Studios di Potsdam, di mana rakaman dilakukan di hadapan layar hijau sepenuhnya.Filming locations for Speed Racer, dicapai pada 8 Mei 2008. Adik-beradik Wachowski juga merakam dalam video definisi tinggi buat julung kalinya, iaitu menggunakan kaedah pelapisan untuk meletakkan latar hadapan dan belakang babak-babak dalam fokus untuk menghasilkan pengalaman anime yang seolah-olah wujud. Para pemasar telah menyediakan mainan dan permainan video bersempena pengeluaran filem ini. Tayangan perdana filem Speed Racer adalah pada 3 Mei 2008 sebagai filem penutup Pesta Filem Tribeca, dan dikeluarkan secara umum pada 9 Mei 2008.

 Sinopsis 
Speed Racer (Emile Hirsch) ialah seorang pemuda yang mempunyai naluri berlumba semula jadi yang hendak memenangi The Crucible, iaitu rali lumba kereta merentas desa yang pernah meragut nyawa abangnya, Rex Racer (Scott Porter). Speed setia kepada perniagaan keluarga yang dikendali ibu bapanya Pops (John Goodman) dan Mom (Susan Sarandon). Pops mereka bentuk kereta Speed, iaitu Mach 5. Pemilik Royalton Industries (Roger Allam) menyediakan tawaran lumayan kepada Speed, tetapi Speed menolaknya lalu memarahkan pemilik itu. Speed turut membongkar satu rahsia bahawa kepentingan korporat terbesar, termasuklah Royalton, mengatur perlumbaan dan menipu untuk mengaut untung semata-mata.  Oleh sebab tawaran kepada Speed gagal, Royalton hendak memastikan Speed tidak menang mana-mana perlumbaan. Speed meraih sokonhan dari orang tuanya dan teman wanitanya Trixie (Christina Ricci) lalu menyertai The Crucible sambil bekerjasama dengan lawannya, Racer X (Matthew Fox), dengan tujuan menyelamatkan perniagaan keluarganya dan persada sukan lumba kereta.

 Barisan pelakon 
 Emile Hirsch sebagai Speed Racer. Joseph Gordon-Levitt dan Shia LaBeouf pernah ditimbangkan untuk peranan watak ini. Sebagai persiapan memegang watak ini, Hirsch menonton setiap episod animasoi Speed Racer serta melawat Lowe's Motor Speedway, di mana beliau bertemu dengan Jimmie Johnson.
 Nicholas Elia sebagai Speed Racer sewaktu kanak-kanak.
 John Goodman sebagai Pops Racer, bapa Speed.
 Susan Sarandon sebagai Mom Racer, ibu Speed.
 Christina Ricci sebagai Trixie, teman wanita Speed. Ricci dipilih mengatasi Elisha Cuthbert dan Kate Mara.
 Ariel Winter sebagai Trixie sewaktu kanak-kanak.
 Scott Porter sebagai Rex Racer, abang kepada Speed.
 Matthew Fox sebagai Racer X  Keanu Reeves pernah menolak peranan ini.
 Nayo Wallace sebagai Minx, teman wanita Racer X.
 Hiroyuki Sanada sebagai Mr. Musha, seorang ahli perniagaan.
 Rain sebagai Taejo Togokhan, seorang pelumba baru. Rain membuat penampilan sulung beliau dalam filem Hollywood dengan Speed Racer.
 Yu Nan sebagai adik perempuan Taejo Togokhan.
 Richard Roundtree sebagai Ben Burns, seorang pengulas yang pernah menjadi pelumba kereta.
 Benno Fürmann sebagai Inspektor Detector.
 Roger Allam sebagai Royalton, pemilik Royalton Industries yang korup.
 Kick Gurry sebagai Sparky, mekanik Speed.
 Paulie Litt sebagai Spritle, adik lelaki Speed.
 Dua ekor cimpanzi digunakan untuk memainkan peranan Chim Chim, iaitu haiwan peliharaan Spritle: Kenzie dan Willy. Pada Julai 2007, PETA menghubingi penerbit Speed Racer Joel Silver mengenai laporan bahawa cimpanzi pernah dibelasah dan juga menggigit seorang pelakon lalu menggalakkan krew beralih ke animatronik. Seorang jurucakap studio mengesahkan seorang pelakon telah digigit tetapi dia sudah dirawat sementara mawas terlibat direhatkan. Pihak studio menafikan bahawa cimpanzi terbabit didera, lalu mengumumkan keputusan untuk terus menggunakan haiwan hidup dalam penerbitan.
 Melvil Poupaud sebagai seorang pengulas perlumbaan.
 Christian Oliver sebagai Snake Oiler.
 Milka Duno sebagai Gearbox.

 Rujukan 

 Pautan luar 
 Laman dan treler rasmi





 Speed Racer at About.com
 Making of and special effects team interviews 

Kategori:Filem Amerika Syarikat
Kategori:Filem 2008